Patch Adams er harðákveðinn í að verða læknir af því að hann hefur ánægju af því að hjálpa fólki . Því miður , þá samþykkir lækna - og vísindasamfélagið ekki aðferðir hans við að lækna hina sjúku , á meðan sjúklingarnir sjálfir , hjúkrunarkonur ofl. , kunna vel að meta það sem hann gerir , af því að þau geta ekki gert það , þ.e. að nota húmor ... Lesa meira Patch Adams er harðákveðinn í að verða læknir af því að hann hefur ánægju af því að hjálpa fólki . Því miður , þá samþykkir lækna - og vísindasamfélagið ekki aðferðir hans við að lækna hina sjúku , á meðan sjúklingarnir sjálfir , hjúkrunarkonur ofl. , kunna vel að meta það sem hann gerir , af því að þau geta ekki gert það , þ.e. að nota húmor sem lækningaraðferð . ... minna Mér fannst Patch Adams frábær , einstaklega mannleg og hugljúf mynd . Hér leikur Robin Williams Patch Adams og skilar frábærri frammistöðu . Svo kemur Philip Seymour Hoffman með fína takta sem aðstoðarmaður Patch . Hún er verulega fyndin , sorgleg , róleg og afburðagóð bíómynd sem er vel þess virði að sjá . Ég var ekki mjög spenntur fyrir þessari mynd áður en ég sá hana en hún kom mér á óvart . Hún segir frá manni einum ( Robin Williams ) sem á í andlegum erfiðleikum og lætur leggja sig inn í geðsjúkrahús . Þar kemst hann að því að köllun sín er að hjálpa öðrum . Skömmu síðar fer hann í læknisnám en þar lendir hann í deilum við kennara sína þar sem honum finnst samskipti sjúklinga og lækna of ópersónuleg . Myndin er töluvert væmin eins og svo margar aðrar myndir Robin Williams og tónlistin getur stundum orðið aðeins of dramatísk . Söguþráðurinn er að vissu leiti útreiknanlegur en það voru þó atriði sem komu á óvart . Það eru nokkur bráðfyndin atriði í myndinni og húmorinn gengur ansi vel upp . Ég gef þessari þrjár stjörnur - einfaldlega vegna þess að ég mér fannst hún mjög skemmtileg .